行行歌
作者：徐僑
朝代：宋

paragraphs: 行行兮何之，郊之疇兮山之徑。
耕藝兮雨晴，樵牧兮昕暝。
室廬兮其倫，老稚兮其性。
負者蹇兮趨者勁，役而歌兮遊以詠。
機杼兮國資，雞犬兮家政。
草萋萋其青兮，木蔚蔚其盛。
吭林鳴兮尾川泳，空雲騰兮月出嶺。
威之霜兮風以令，胡然而然兮。
森森兮天之命，職我其間兮毋不敬。